ในซีกโลกเหนือ พิจารณาเรื่องซีกโลก ในซีกโลกใต้
กลเม็ดนี้สามารถใช้ได้ทุกที่ในซีกโลกเหนือระหว่างตอนกลางวันที่มองเห็นดวงอาทิตย์ได้ ให้วางนาฬิการาบบนฝ่ามือโดยหงายหน้าปัดขึ้นเพื่อที่หน้าปัดมันจะขนานไปกับพื้น หันนาฬิกา มือของคุณ หรือตัวคุณเพื่อที่เข็มสั้นของนาฬิกาชี้ตรงไปยังดวงอาทิตย์ ไม่ต้องสนว่าขณะนั้นเป็นเวลากี่โมงตราบเท่าที่นาฬิกาตรงเวลา  ถ้าคุณมีปัญหาในการชี้เข็มสั้นไปทางดวงอาทิตย์ให้ตรงเป๊ะ คุณอาจต้องการเงาของวัตถุทรงเรียวแคบใกล้ๆ มาเป็นตัวช่วย หากิ่งไม้หรือเสาปักลงบนพื้นเพื่อที่เงาของมันจะเห็นได้ชัดเจน จากนั้นปรับให้เงาตรงกับเข็มสั้นของนาฬิกา เงาของวัตถุนั้นจะทอด ห่างออกมา จากดวงอาทิตย์ ดังนั้นการปรับเข็มสั้นให้ตรงกับเงาก็เหมือนการปรับให้ตรงกับดวงอาทิตย์นั่นเอง ตรงนี้จะดูงงหน่อย ให้หาจุดกึ่งกลางของมุมระหว่างเข็มสั้นกับตำแหน่ง 12 นาฬิกาบนนาฬิกา โดยก่อนเที่ยงคุณจะต้องวัด ตามเข็มนาฬิกา จากเข็มสั้นไปที่ตำแหน่ง 12 นาฬิกา ในขณะที่ถ้าเป็นหลังเที่ยง คุณก็ต้องวัด ทวนเข็มนาฬิกา จากเข็มสั้นไปยังตำแหน่ง 12 นาฬิกา จุดกึ่งกลางระหว่างสองตำแหน่งนี้คือ ทิศใต้ ส่วนจุดที่อยู่ตรงข้ามกับจุดนี้ก็จะเป็น ทิศเหนือ  ตัวอย่าง ถ้ามันเป็นเวลา 5 โมงเย็นเป๊ะและคุณได้ปรับให้เข็มสั้นตรงกับดวงอาทิตย์แล้ว ทิศใต้จะเป็นทิศทางที่อยู่ระหว่างตำแหน่ง 2 กับ 3 นาฬิกาและทิศเหนือจะเป็นทิศทางตรงกันข้ามกับจุดนี้ (อยู่ระหว่าง 8 กับ 9 นาฬิกาเป๊ะ)  ข้อสังเกต ในระหว่างเวลาออมแสงหรือการปรับเวลาในช่วงฤดูร้อนนั้น นาฬิกาของคุณน่าจะ "อยู่หลัง" จากเวลา "จริง" อยู่หนึ่งชั่วโมง ถ้าเป็นเช่นนี้ ให้ใช้ตำแหน่ง 1 นาฬิกาแทนตำแหน่ง 12 นาฬิกาก่อนจะหาเส้นทิศเหนือ-ใต้ เข็มทิศจากนาฬิกาดังที่อธิบายในบทความนี้ใช้ตำแหน่งของดวงอาทิตย์บนท้องฟ้าเป็นตัวหาทิศเหนือใต้ เนื่องจากดวงอาทิตย์จะอยู่ตรงท้องฟ้าคนละด้านในซีกโลกเหนือ (ส่วนของโลกที่อยู่เหนือเส้นศูนย์สูตร) กับในทางซีกโลกใต้ (ส่วนของโลกที่อยู่ใต้เส้นศูนย์สูตร) จึงจำเป็นที่ต้องทราบความแตกต่างนี้เพื่อความมั่นใจว่าเข็มทิศจะบอกทิศได้ถูกต้อง การจะบอกว่าคุณอยู่ทางซีกโลกเหนือหรือใต้นั้นง่ายมาก แค่รู้ว่าคุณอยู่ประเทศอะไร (เช่น ซีกโลกใต้ก็จะมีประเทศในทวีปอเมริกาใต้ ทวีปแอฟริกาด้านที่อยู่ต่ำกว่าทะเลทรายซาฮาร่า และออสเตรเลีย) ถ้าคุณอยู่บ้านหรือสถานที่ซึ่งเจริญแล้ว ก็ใช้แผนที่ ลูกโลก หรือโปรแกรมออนไลน์หาตำแหน่งที่สัมพันธ์กับเส้นศูนย์สูตรได้เลย สมมติว่าถ้าคุณหลงทาง จริงๆ เช่นไปลอยคออยู่ในเรือชูชีพกลางมหาสมุทร ไม่อาจหาแผนที่ สารานุกรม หรืออินเทอร์เน็ตได้  โชคดีที่ต่อให้ไปตกระกำเพียงนั้นและไม่รู้ว่าตัวเองอยู่ซีกโลกไหน คุณก็ยังสามารถตัดสินได้โดยการมองหาดาวเหนือในท้องฟ้ายามค่ำคืน ดาวดวงนี้จะมองเห็นได้ด้วยตาเปล่าทางซีกโลกเหนือ แต่ถ้าอยู่ต่ำกว่าเส้นศูนย์สูตรแม้แต่เพียงนิดเดียว ก็ไม่สามารถมองเห็นมันได้  โปรดสังเกตว่านาฬิกาเข็มทิศตามที่อธิบายในบทความนี้นั้นจะใช้งานได้ดีในช่วงฤดูใบไม้ผลิกับใบไม้ร่วง และอาจไม่แม่นยำนักถ้าใช้ใกล้กับเส้นศูนย์สูตร เหมือนในซีกโลกเหนือที่คุณควรวางนาฬิการาบบนฝ่ามือระหว่างตอนกลางวันที่มองเห็นดวงอาทิตย์ได้ จุดแตกต่างสำคัญระหว่างซีกโลกเหนือกับซีกโลกใต้ในการใช้นาฬิกาแทนเข็มทิศนั้นจะอยู่ที่ในซีกโลกใต้จะเป็นตำแหน่ง 12 นาฬิกาที่คุณต้องหันเข้าหาดวงอาทิตย์แทนที่จะเป็นเข็มสั้น การปรับทิศทางของนาฬิกาให้ตรงกันข้ามจะทำให้คุณเห็นความแตกต่างในทิศทางของดวงอาทิตย์ระหว่างสองซีกโลกนี้  หากคุณประสบปัญหาในการเล็งดวงอาทิตย์ ใช้เคล็ดลับเรื่องเงาแบบเดียวกับในซีกโลกเหนือเพื่อให้มั่นใจว่าเล็งตำแหน่ง 12 นาฬิกาตรงกัน จุดกึ่งกลางของมุมระหว่างตำแหน่ง 12 นาฬิกากับเข็มสั้นบนนาฬิกาคือ ทิศเหนือ ส่วนจุดที่อยู่ตรงข้ามกับจุดนี้ก็จะเป็น ทิศใต้  ตัวอย่าง ถ้ามันเป็นเวลา 9 โมงเช้าและคุณได้ปรับให้ตำแหน่ง 12 นาฬิกาตรงกับดวงอาทิตย์แล้ว ทิศทางที่อยู่ระหว่างตำแหน่ง 10 กับ 11 นาฬิกาจะเป็นทิศเหนือ และจุดที่อยู่ตรงข้าม (ระหว่างตำแหน่ง 4 กับ 5 นาฬิกา) จะเป็นทิศใต้ ถ้านาฬิกาตั้งอยู่ในระหว่างเวลาออมแสงหรือการปรับเวลาในช่วงฤดูร้อนนั้น ให้ใช้ตำแหน่ง 1 นาฬิกาแทนตำแหน่ง 12 นาฬิกาก่อนจะหาเส้นทิศเหนือ-ใต้เหมือนกับซีกโลกเหนือ
ถือนาฬิกาในแนวนอน. หันเข็มสั้นไปทางดวงอาทิตย์. แบ่งครึ่งมุมระหว่างเข็มสั้นกับตำแหน่ง 12 นาฬิกาเพื่อหาทิศใต้. ใช้แผนที่หาซีกโลกที่บ้าน. ใช้ดาวเหนือในการหาซีกโลกเมื่ออยู่ในป่า. ถือนาฬิกาในแนวนอน. หันเข็มสั้นไปทางดวงอาทิตย์. แบ่งครึ่งมุมระหว่างเข็มสั้นกับตำแหน่ง 12 นาฬิกาเพื่อหาทิศเหนือ.
https://www.wikihow.com/Use-an-Analog-Watch-as-a-Compass https://www.wikihow.com/Use-an-Analog-Watch-as-a-Compass https://www.wikihow.com/Use-an-Analog-Watch-as-a-Compass
In the Northern Hemisphere Determining Your Hemisphere In the Southern Hemisphere